## Pravilnik o izmjenama Pravilnika o postupku za ostvarivanje prava sredstva iz naknade za korištenje općekorisnih funkcija šuma za izvršene radove u šumama šumoposjednika

### NN 25/2011 (28.2.2011.), Pravilnik o izmjenama Pravilnika o postupku za ostvarivanje prava sredstva iz naknade za korištenje općekorisnih funkcija šuma za izvršene radove u šumama šumoposjednika

MINISTARSTVO REGIONALNOG RAZVOJA, ŠUMARSTVA I VODNOGA GOSPODARSTVA

531

Na temelju članka 64. stavka 3. Zakona o šumama (»Narodne novine«, broj 140/05., 82/06., 129/08., 80/10. i 124/10.) ministar regionalnog razvoja, šumarstva i vodnoga gospodarstva donosi

PRAVILNIK

O IZMJENAMA PRAVILNIKA O POSTUPKU ZA OSTVARIVANJE PRAVA NA SREDSTVA IZ NAKNADE ZA KORIŠTENJE OPĆEKORISNIH FUNKCIJA ŠUMA ZA IZVRŠENE RADOVE U ŠUMAMA ŠUMOPOSJEDNIKA

Članak 1.

U Pravilniku o postupku za ostvarivanje prava na sredstva iz naknade za korištenje općekorisnih funkcija šuma za izvršene radove u šumama šumoposjednika (»Narodne novine«, broj 66/06.) članak 2. mijenja se i glasi:

»Iz sredstava OKFŠ-a u šumama šumoposjednika financiraju se radovi propisani Zakonom o šumama.«

Članak 2.

U članku 3. riječi: »Šumarska savjetodavna služba (U daljnjem tekstu: Služba)« zamjenjuju se riječima: »Trgovačko društvo«, a riječ: »Službe« briše se.

Članak 3.

Članak 4. mijenja se i glasi:

»Sredstva iz članka 2. ovog Pravilnika za radove propisane Programima za gospodarenje šumama šumoposjednika i/ili operativnim godišnjim planovima Trgovačkog društva, sredstva za izradu znanstvenih radova za područje šuma šumoposjednika, te sredstva za izradu, obnovu i reviziju Programa gospodarenja šuma šumoposjednika, planiraju se na temelju odluke Uprave Trgovačkog društva.«

Članak 4.

U članku 5. stavku 1. podstavku 3. riječ: »utvrđenom« briše se.

Stavci 2. i 3. brišu se.

Članak 5.

Članak 6. mijenja se i glasi:

»Pravo na sredstva iz članka 3. ovoga Pravilnika za izvršene radove u šumama šumoposjednika ostvaruje:

1. Šumoposjednik,

2. Licencirani izvođač,

3. Trgovačko društvo,

4. Znanstveno-nastavna i/ili znanstveno-istraživačka institucija.«

Članak 6.

U članku 7. stavku 1. točki 3. riječ: »Službi« zamjenjuje se riječima: »Trgovačkom društvu«.

U stavku 2. riječi: »OKFŠ-a za izvršene radove tiskan je u Prilogu 3.» zamjenjuju se riječima: »za izvršene radove u šumi tiskan je u Prilogu«.

Članak 7.

Članak 8. mijenja se i glasi:

»Licencirani izvođač iz članka 6. ovoga Pravilnika može ostvariti pravo na sredstva OKFŠ-a ako:

– zadovoljava uvjetima za izvođenje radova,

– je s Trgovačkim društvom sklopio ugovor o izvođenju radova,

– je izvršio propisane radove sukladno ugovoru.«

Članak 8.

U članku 9. riječ: »Služba« zamjenjuje se riječima: »Trgovačko društvo«.

Članak 9.

Članak 10. mijenja se i glasi:

»Znanstveno-nastavna i/ili znanstveno-istraživačka institucija iz članka 6. stavka 1. točke 4. ovoga Pravilnika ostvaruje pravo na sredstva OKFŠ-a ako:

– zadovoljava uvjetima za znanstvene i stručne radove iz područja šumarstva,

– je s Trgovačkim društvom sklopila ugovor o izradi znanstvenog rada iz područja šumarstva.«

Članak 10.

U članku 11. stavku 1. riječi: »Službi dostavlja« zamjenjuju se riječju: »vrši«.

U stavku 2. riječi: »nadležni savjetnik Službe za određeni revir« zamjenjuju se riječima: »Trgovačko društvo«.

U stavku 3. riječ: »Službe« zamjenjuje se riječima: »Trgovačkog društva«.

Članak 11.

Članak 12. mijenja se i glasi:

»Plaćanje kolaudiranih radova izvršit će se u tekućem mjesecu.»

Članak 12.

Članci 13., 14. i 15. brišu se.

Članak13.

Prilozi 1 – 3. koji su sastavni dio Pravilnika o postupku za ostvarivanje prava na sredstva iz naknade za korištenje općekorisnih funkcija šuma za izvršene radove u šumama šumoposjednika (»Narodne novine«, broj 66/06.) zamjenjuju se novim Prilogom tiskanim u dodatku koji je sastavni dio ovoga Pravilnika.

Članak 14.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 321-01/10-01/314

Urbroj: 538-07-10-02

Zagreb, 7. veljače 2011.

Potpredsjednik Vlade
Republike Hrvatske i ministar
regionalnog razvoja, šumarstva i vodnoga gospodarstva
mr. sc. Božidar Pankretić, v. r.

PRILOG

![](dodatni/413978.jpg)

Pravilnik, NN 25/2011-531